CELEX: 62013CN0211
Language: et
Date: 2013-04-19 00:00:00
Title: Kohtuasi C-211/13: 19. aprillil 2013 esitatud hagi — Euroopa Komisjon versus Saksamaa Liitvabariik

15.6.2013   
            
            
               ET
            
            
               Euroopa Liidu Teataja
            
            
               C 171/23
            
         19. aprillil 2013 esitatud hagi — Euroopa Komisjon versus Saksamaa Liitvabariik
   (Kohtuasi C-211/13)
   2013/C 171/45
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: W. Mölls ja W. Roels)
   
      Kostja: Saksamaa Liitvabariik
   
      Hageja nõuded
   
   Hageja palub teha järgmise otsuse:
   
               1.
            
            
               Saksamaa Liitvabariik on rikkunud ELTL artiklist 63 tulenevaid kohustusi, kuna ta võttis vastu ja jättis jõusse eeskirjad, mille kohaselt pärandi- ja kinkemaksu kohaldamisel Saksamaal asuva kinnisasja suhtes võimaldatakse ainult väikeses summas maksuvabastust, kui kinkija või pärandaja ja omandaja elasid pärimise või kinkimise ajal muus liikmesriigis, samas kui oluliselt suurem maksuvaba summa on ette nähtud siis, kui vähemalt üks neist osalistest elas sellel ajal Saksamaal.
            
         
               2.
            
            
               Mõista kohtukulud välja Saksamaa Liitvabariigilt.
            
         
      Väited ja peamised argumendid
   
   Pärandi ja kinke maksustamist leevendatakse Saksa õiguses suhteliselt suurte maksuvabade summadega, eelkõige kui tegemist on abikaasade, vanemate ja laste ning teatavate sugulaste vahel toimuva pärandamise ja kinkega. Neid suuri maksuvabasid summasid kohaldatakse ainult siis, kui Saksamaal on piiramatu maksustamisõigus, kusjuures piiratud maksustamisõiguse korral kehtib ainult väike kindlasummaline maksuvabastus. Nende kriteeriumide kohaselt, mis Euroopa Kohus kujundas välja kohtuotsuses Mattner
       (1), ei ole niisugune kord ELTL artikliga 63 kooskõlas.
   
      (1)  22. aprilli 2010. aasta otsus kohtuasjas C-510/08: Mattner, EKL 2010,1-3553.